
专讘讬谞讜 讞谞谞讗诇

转"专 驻讜转讞 讜专讜讗讛 诪讘专讱 讜拽讜专讗 讚讘专讬 专' 讬讛讜讚讛 讜讛诇讻讛 讻诪讜转讜.



诪驻谞讬 诪讛 讗诪专讜 讛拽讜专讗 讘转讜专讛 诇讗 讬住讬讬注 诇诪转讜专讙诪谉. 讻讚讬 砖诇讗 讬讗诪专讜 转专讙讜诐 讻转讜讘 讘转讜专讛. 讗诪专 砖诪讜讗诇 讛诇讜讞讜转 讜讛讘讬诪讜转. 驻讬专讜砖 讛讞诇拽 砖诇 诪注诇讛 讜砖诇 诪讟讛 讜砖诇 讘讬谉 讛讚驻讬谉 砖诇 住"转 讗讬谉 讘讛谉 诪砖讜诐 拽讚讜砖讛 讻诇讜诪专 讗诐 讬讻诇讛 讜讬讙谞讝 讜讬讞转讱 讛讞诇拽 砖诐 讗讬谉 讘讜 诪砖讜诐 拽讚讜砖讛.



讗"专 讬讜讞谞谉 讛讙讜诇诇 住驻专 讻讜' 驻讬专讜砖 砖讗诐 讬拽专注 讬拽专注 讘转驻专. 讜注讜讚 讗诪专 讛讙讜诇诇 住驻专 讻讜' 驻讬专讜砖 诪讘讞讜抓 讻诇讜诪专 讻砖讛讜讗 诪讜谞讞 讛住驻专 讘讞讬拽讜 讛讻专讱 讛讞讬爪讜谉 砖诐 讙讜诇诇 诪谉 讛讻专讱 讛驻谞讬诪讬. 砖讗诐 讬讙诇讜诇 注诇 讛驻谞讬诪讬 诪谉 讛讞讬爪讜谉 讬驻讜诇 讛讞讬爪讜谉 诇讗专抓 讜讻砖讛讜讗 诪讛讚拽讜 诪讞讝讬拽 讛讞讬爪讜谉 讜诪讛讚拽 讛驻谞讬诪讬. 讜讗专讬讘"诇 讬' 砖拽专讗讜 讘转讜专讛 讛讙讜诇诇 住"转. 讻诇讜诪专 讛诪砖诇讬诐 谞讜转谞讬谉 诇讜 砖讻专 讻谞讙讚 讻讜诇谉.



讜讗"专 讬讜讞谞谉 诪谞讬谉 砖诪砖转诪砖讬谉 讘讘转 拽讜诇 砖谞讗诪专 讜讗讝谞讬讱 转砖诪注谞讛 讚讘专 诪讗讞专讬讱 讜讙讜' 讜讛讜讗 讚砖诪注 拽诇 讙讘专讗 讘诪转讗 讜拽诇 讗讬转转讗 讘讚讘专讗 讜讛讜讗 讚讗诪专 讛谉 讛谉 讗讜 诇讗讜 诇讗讜. 讜注讜讚 讗诪专 讛拽讜专讗 讘诇讗 谞注讬诪讛 讜讛砖讜谞讛 讘诇讗 讝诪专讛.



讜诪转诪讛讬谞谉 诪砖讜诐 讚诇讗 讬讚注 诇讘住讜诪讬 拽诇讗 讗讬谞讜谉 讞讜拽讬诐 诇讗 讟讜讘讬诐 讜诪砖驻讟讬诐 诇讗 讬讞讬讜 讘讛诐.



讗诇讗 讛讻讬 拽讗诪专 讘' 转诇诪讬讚讬 讞讻诪讬诐 讛讬讜砖讘讬诐 讘注讬专 讗讞转 讜讗讬谞谉 谞讜讞讬谉 讝讛 诇讝讛 讘讛诇讻讛 注诇讬讛诐 讛讻转讜讘 讗讜诪专 讜讙诐 讗谞讬 谞转转讬 诇讛诐 讞讜拽讬诐 讜讛诐 诇讗 讟讜讘讬诐 讝讛 诇讝讛 讜诪砖驻讟讬诐 诇讗 讬讛讬讜 讘讛诐. 讗"专 讬讜讞谞谉 讛讗讜讞讝 住"转 注专讜诐 谞拽讘专 注专讜诐. 讘诇讗 讗讜转讛 诪爪讜讛.



讗"专 讬谞讗讬 转讬讙诇诇 讛诪讟驻讞转 讜讗诇 讬讙诇诇 住"转 讻诇讜诪专 讘诇讗 诪讟驻讞转.



诪爪讜讜转谉 砖讬讛讬讜 拽讜专讬谉 讻诇 讗讞讚 讜讗讞讚 讘讝诪谞讜: 转"专 诪砖讛 转讬拽谉 诇讬砖专讗诇 砖讬讛讜 砖讜讗诇讬谉 讜讚讜专砖讬谉 讛诇讻讜转 驻住讞 讘驻住讞 讜注爪专转 讘注爪专转 讜讛讞讙 讘讞讙:



讛讚专谉 注诇讱 讘谞讬 讛注讬专:





专砖讘"讗

讻讚注讜诇讗 讚讗诪专 注讜诇讗 诪驻谞讬 诪讛 讗诪专讜 讛拽讜专讗 讘转讜专讛 诇讗 讬住讬讬注 诇诪转讜专讙诪谉  讻讚讬 砖诇讗 讬讗诪专讜 转专讙讜诐 讻转讜讘 讘转讜专讛.  拽砖讬讗 诇讬 讜转讬驻讜拽 诇讬 诪砖讜诐 讚讘转讜专讛 诇讗 讬讛讜 砖谞讬诐 拽讜专讬谉 讜砖谞讬诐  诪转专讙诪讬谉. (转讜住驻转讗 驻"讙 讛讬"讙, 讜专讗讛 诇注讬诇 专"讗 讘) 讬砖 诇讜诪专 讗注"驻 砖讛讜讗 诪诪注讱 拽讜诇讜  讛专讘讛 诪谉 讛诪转专讙诐 砖讗讬谉 拽讜诇讜 诪注专讘讘 拽讜诇 讛诪转专讙诐.



讛诇讜讞讜转 讜讛讘讬诪讜转. 驻讬专砖 专砖"讬 讝"诇 讛诇讜讞讜转 砖注诇  讙讘讬 住驻专讬诐 砖诇谞讜 砖讗讬谞谉 讘讙讜诇诇. 讜注讜讚 驻讬专砖讜 讛注诪讜讚讬诐 砖讘专讗砖 讛住驻专 讜住讜驻讜. 讜讛讜讗  转讬诪讛, 讚讛诇诇讜 转砖诪讬砖讬 拽讚讜砖讛 讛谉.
讜讘注专讜讱 (注专讱 讘讗讜转) 驻讬专砖 讙诇讬讜谞讬谉 砖讘住驻专讬诐. 讜讙诐  讝讛 转讬诪讛 讬讜转专, 砖讘驻专拽 讻诇 讻转讘讬 讛拽讚砖 (砖讘转 拽讟讝, 讗) 诪砖诪注  砖讛谉 拽讚讜砖讬谉 讜讗驻讬诇讜 谞讙讝讝讬谉 诪谉 讛住驻专 讘注讬讗 讜诇讗 讗讬驻砖讬讟讗 讛转诐, 讜讗诐 讗讬转讗 诇讬驻砖讟讜讛  诪讛讗.



讗诪专 专' 砖驻讟讬 注砖专讛 砖拽专讗讜  讘转讜专讛 讙讚讜诇 砖讘讻讜诇谉 讙讜诇诇 住驻专 转讜专讛. 讜讗注"驻 砖讗讬谉 拽讜专讬谉 讗诇讗 砖讘注讛, 讻讬讜谉  讚讗讬谉 拽讜专讬谉 讘转讜专讛 讘驻讞讜转 诪注砖专讛 谞拽讟 注砖专讛. 讜诪砖诪注 砖讛讙讚讜诇 砖讘注砖专讛 讙讜诇诇 讗注"驻  砖诇讗 拽专讗, 讚讞讜诇拽讬谉 讻讘讜讚 诇讙讚讜诇 诇讬讟讜诇 砖讻专 讛专讘讛.





专讬讟讘"讗

转"专 驻讜转讞 讜专讜讗讛 讙讜诇诇 讜诪讘专' 讜讞讜讝专 讜驻讜转讞 讜诪讘专讱 讜驻专讬砖谞' 讟注诪讬讛 砖诇讗 讬讗诪专讜 讘专讻讜' 讻转讜讘讜' 讘转讜专讛 专' 讬讛讜讚讛 讗讜诪专 驻讜转讞 讜专讜讗讛 诪讘专讱 讜拽讜专讗 讻诇讜诪专 讜讗讬谞讜 讙讜诇诇 讘谞转讬诐 讜诇讗 讞讬讬砖讬谞谉 砖讬讗诪专讜 砖讛讘专讻讜' 讻转讜讘讜转 讘转讜专讛 砖讞砖砖讛 专讞讜拽讛 讛讬讗 讜诇转专讙讜' 讛讜讗 讚讗讬讻讗 诇诪讬讞砖 讻讚注讜诇讗 讜讛诇讻转讗 讻专' 讬讛讜讚讛 讻砖诪讘专讱 讜讬"讗 讚讘专讻讛 讗' 讛讬讗 讚诇讗 诪讬讞讬讬讘 诇驻转讜讞 诇专讗讜' 讜诇讙诇讜诇 讜诇驻转讜讞 讗讘诇 讘专讻讛 讗讞专讜谞讛 讻讬讜谉 砖住讜驻讜 诇讙诇讜诇 诪讜讟讘 砖讬讙诇讜诇 诇拽讜讚诐 讘专讻讛 讜诇讞讜砖 讻专"诪 讜谞专讗讬谉 讚讘专讬讛':



讚讗诪专 注讜诇讗 诪驻谞讬 诪讛 讗诪专 讛拽讜专讗 讘转讜专讛 诇讗 讬住讬讬注 诇转讜专讙诪谉 驻讬' 诇讗 谞拽讟 砖诇讗 讬转专讙诐 注诪讜 讘讬讞讚 讘讻诇 砖注讛 讚讛讗 驻砖讬' 讚讘转讜专讛 诇讗 讬讛讬讜 讘' 拽讜专讗讬诐 讜讘' 诪转专讙诪讬' 讻讚转谞讬讗 驻专拽 讛拽讜专讗 讗诇讗 讗驻讬' 住讬讜注 讘注诇诪讗 讛诪砖驻讬诇 拽讜诇讜 讬讜转专 诪诪谞讜 砖讗讬谞讜 诪注讻讘 诇砖讜诪注讬' 诇讗 讬住讬讬注 砖诇讗 讬讗诪专讜 讻转讜讘 讘转讜专讛:



讗"专 讝讬专讗 讗"专 诪转谞讛 讛诇讜讞讜转 讜讛讘讬诪讜转 讗讬谉 讘讛诐 诪砖讜诐 拽讚讜砖讛 讗讬谉 诇驻' 讻讚驻专砖"讬 讝"诇 诇讜讞讜转 砖注诇 讛住驻专讬诐 讜诇讗 讛注诪讜讚讬诐 砖讘专讗砖 讛住驻专 讜住讜驻讜 讚讛谞讛讜 转砖诪讬砖讬 拽讚讜砖讛 谞讬谞讛讜 讜讻"砖 讙诇讬讜谞讬诐 砖讘住驻专讬诐 讚讛讗 讗讬讻讗 诪讗谉 讚住讘专 驻' 讻转讘讬 讛拽讚砖 砖讚讬谞谉 讻住"转 讜讘注讬 讙谞讬讝讛 讙诐 讗讬谉 讛诇砖讜谉 诪讜讻讬讞 讻谉 讻诇诇 讗讘诇 讘讬专讜砖' 讗诪专 讗讬谉 讘讛诐 诪砖讜诐 拽讚讜砖转 住"转 讗讘诇 讬砖 讘讛诐 诪砖讜诐 拽讚讜砖转 讘"讛 讜诇驻讬' 谞专' 砖讛诇讜讞讜转 讜讛讘讬诪讜转 讛诐 砖诇 讘"讛 诇讛砖转诪砖 讘讛诐 砖"抓 讗讜 讛讚讜专砖讬' 讜讻讬讜爪讗 讘讛诐 讜驻注诪讬诐 砖诪谞讬讞讬谉 注诇讬讜 转讜专讛 讘讛诐 讚专讱 注专讗讬 讗讘诇 讗讬谉 注砖讬讬转谉 诇讻讱 讜诇驻讬' 讗讬谞诐 讞砖讜讘讬诐 转砖诪讬砖讬 拽讚讜砖讛 讗诇讗 讻讚讬谉 讻诇 讘"讛 讻讚讗诪专讬谞谉 讘讬专讜砖' 讻诇 讻诇讬 讘"讛 讻讘"讛 住驻住诇讬 讜拽诇讟专讬 讻讘"讛 讻谞"诇:



转"专 诪砖讛 转拽谉 诇讛诐 诇讬砖专讗诇 砖讬讛讜 砖讜讗诇讬谉 讛诇讻讜转 驻住讞 讘驻住讞 讛诇' 注爪专转 讘注爪专转 砖谞讗诪专 讜讬讚讘专 诪砖讛 讗转 诪讜注讚讬 讛' 讗诇 讘谞讬 讬砖专讗诇:



讻转讬讘转 讬讚讬 讗讘专讛诐 谉' 讬注讬"砖 讘谉 诇讗"讗 讜诪讜专讬 讘谞谉 砖诇 拽讚讜砖讬诐 讙讘讜讛 注诇 讻诇 讙讘讜讛讬诐 讻诪讜讛专"专 讬讜住祝 谉' 注讬"砖 讬"爪讜 砖讬讞讬讛 讜讬讗专讬讱 讬诪讬诐 讻谞驻砖讜 讛讬拽专讛 讜讻谞驻砖 讗谞砖讬 讘讬转讜 讬爪"讜 讘谉 诇讛讞讻诐 讛砖诇诐 讗砖专 诪拽讘转 讘讜专 诪诪谞讜 谞讜拽专 注讜砖讛 讙讚讜诇讜转 讘讞讻诪转讜 诪注转讬拽 讛专讬诐 讘讙讘讜专转讜 驻专讬 爪讚讬拽 讬住讜讚 注讜诇诐 讙讚讜诇讬诐 诪注砖讬讜 讜讙讚讜诇 砖诪讜 讘讬砖专讗诇 注讚 诪讗讚 诇讬砖' 诇讗讘 讜诇讘讬转 讬讛讜讚讛 诇诪讜驻转 讜诇讗讜转 讛诇讗 讛讜讗 讛讛"专 讝拽谞讬 讗讘专讛诐 谉' 注讬讬"砖 讝爪讜拽"诇 讛讗诇 诇诪注谞讜 讜诇诪注谉 专讞诪讬讜 讬讝讻谞讬 诇讻转讜讘 住驻专讬诐 讗讞专讬诐 讜诇讛讙讜转 讘谞讜注诐 讛' 讜诇讘拽专 讘讛讬讻诇讜 讗诪谉 讗诪谉:
讗讝 讗诪专 砖诇诪讛 讗讛诇诇讛 砖诐 讗诇讛讬诐 讘砖讬专 讜讗讙讚诇谞讜 讘转讜讚讛 讗砖专 砖诐 讘讞讬讬诐 谞驻砖谞讜 诇住讬讬诐 讘讻讬 讟讜讘 讜诇讘专讱 注诇 讛诪讜讙"诪专 讜讬讛讬 谞讜注诐 讛' 讗诇讛谞讜 注诇讬谞讜 讜诪注砖讛 讬讚讬谞讜 讻讜谞谞讛 注诇讬谞讜. 讜诪注砖讛 讬讚讬谞讜 讻讜谞谞讛讜 讛' 讛讜讗 讬讜讚注 讜讬砖专讗诇 讛讜讗 讬讚注 讻讬 讟专讞谞讜 讘注砖专 讗爪讘注讜转讬谞讜. 讘讞讘专转 讛讞讻诐 讛砖诇诐 讛讚讬讬谉 讛诪爪讜讬讬谉 讻诪讛"专专 讗诇讬注讝专 住注讚讜谉 谞专"讜 诇转拽谉 砖讬讟讛 讛诇讝讜 讘讻诇 讻讞讬谞讜. 讛谉 讘讟注讬讜转讬讛 讻讬 专讘讜 诪住驻专 讜诇讛驻专讬讚 讘讬谉 讛讚讘拽讬诐 诪注谞讬谉 诇注谞讬谉 讜讞住专讜转 讜讬转专讜转 诇讛专讬诐 诪讻砖讜诇 讗诇 注讬谉 讛拽讜专讗 讜诇爪讬"讜谉 讬讗诪专 爪讬讜谉 讛讚驻讬诐 诇诪注谉 讬专讜抓 讛拽讜专讗 讗转 讛诪讙讬诇讛 诇诪爪讜讗 讚讘专讬 讞驻抓 讬拽专讛 讛讬讗 诪驻谞谞讬诐 转讜专转诐 砖诇 专讗砖讜谞讬诐 诪讗讜专 注讬谞讬谞讜. 讗讻谉 讗"讗 诇讜诪专 讜谞拽"讛 砖讙讬讗讜转 诪讬 讬讘讬谉 讜讗讻转讬 讗讬讻讗 讞住专 诇驻谞讬谞讜. 讘讻诪讛 诪拽讜诪讜转 讞住专讜谉 讛谞讬讻专 讜讞砖砖谞讜 诇谞驻砖讬谞讜 诇讛讙讬讛 讜诇讛讜住讬祝 诪驻谞讬 讞讜诪专 砖讘讛 讻讬讚讜注 讜注讜讚 讘讛 砖讗讬谉 讛驻谞讗讬 诪住讻讬诐 讻驻讬 讛爪讜专讱 诇讛砖讬诐 诇驻谞讬 讛拽讜专讗 讻驻讬 专讗讜转 注谞讬谞讜. 讜讛讜讗 讬讘讞专 讜诇讗 讗谞讜 注"讻 住诪讻谞讜 注诇 讛诪注讬讬谉 讬讚讬谉 讘注讬谞讬 砖讻诇讜 讻讜谞转 讛专讘 讛诪讞讘专 讜讛拽讚讜砖 讜讛拽专讬讘 讗诇讬讜 讜讝讻讜转讬讛 讚诪专 谞讬讛讜 专讘讛 讜讝讻讜转 讛专讘讬诐 讬讙谉 讘注讚讬谞讜. 讜谞讛讬讛 讗谞讞谞讜 讜爪讗爪讗讬谞讜 讜爪讗爪讗讬 爪讗爪讗讬谞讜 讻讜诇谞讜 讬讜讚注讬诐 讗转 讛转讜专讛 讜诇讜诪讚讬 转讜专讛 诇砖诪讛 诇注砖讜转 专爪讜谉 拽讜谞讬谞讜. 讜讚专讱 讗讙讘 讗讜诪专 讻讬 谞砖诪讟 讘拽讚砖讬 讚讜讚 讞"讗 讘住讜祝 住讬' 转诇"讗 诇注谞讬谉 诪"砖 讘讚注转 讛专诪讘"诐 讚讗讬讻讗 讘诇 讬专讗讛 诪砖砖 砖注讜转 讜诇诪注诇讛 讬砖 专讗讬讛 诇住讘专讗 讝讜 讘讬专讜砖诇诪讬 驻专拽 转诪讬讚 谞砖讞讟 注诇讛 讚诪转谞讬' 讛砖讜讞讟 讘驻讬住拽转 专"讬 讚谞专讗讛 讘专讜专 讚诪讗谉 讚住"诇 讚讗住讜专 讚讗讜专讬转讗 诪砖砖 砖注讜转 讜诇诪注诇讛 讗讬讻讗 诇讗讜 讜注讬讬谉 砖诐 讘拽专讘谉 讛注讚讛. 讜转驻诇转讬 拽讘注 讝讜 砖讬讘讛 讝讜 讘讬讗讛 注诇 讗讚诪转 讛拽讚砖 诇注讘讚讜 砖讻诐 讗讞讚 讜讘讞专 注讜讚 讘讬专讜砖诇讬诐 爪讘讬 注讚讬讬谞讜: 讗讻讬"专:





讛诪讗讬专讬

讛注讜诇讛 诇讚讜讻谉 讻讚讬 诇拽专讜转 讘转讜专讛 驻讜转讞 住驻专 转讜专讛 讜专讜讗讛 讛讬讻谉 爪专讬讱 诇讛转讞讬诇 讜诪讘专讱 讻砖讛讜讗 驻转讜讞 讜拽讜专讗 砖讗讬谉 讞讜砖砖讬谉 砖诪讗 讬讗诪专讜 讘专讻讜转 讻转讜讘讜转 讘转讜专讛 讜讛拽讜专讗 诇讗 讬住讬讬注 诇诪转讜专讙诪谉 砖讘讝讜 讛讜讗讬诇 讜诪爪讬谞讜 转专讙讜诐 讘讻转讘讬 讛拽讚砖 讬讗诪专讜 转专讙讜诐 讻转讜讘 讘转讜专讛 讜讗讞专 砖拽专讗 讗诐 爪专讬讱 诇讙诇讙诇 拽讜讚诐 砖讬讘专讱 诇讗 讛讜讝讻专讛 讘讙诪专讗 讗诇讗 砖讙讚讜诇讬 讛诪讞讘专讬诐 讻转讘讜 砖爪专讬讱 诇讙诇讙诇 拽讜讚诐 砖讬讘专讱 讛讜讗讬诇 讜讗讬谞讜 爪专讬讱 诇拽专讜转 讘讜 砖讘专讗砖讜谞讛 讛讜讗讬诇 讜爪专讬讱 诇驻转讜讞 拽讜讚诐 砖讬讘专讱 诇专讗讜转 讛讬讻谉 讛讜讗 爪专讬讱 诇讛转讞讬诇 诇讗 讛讟专讬讞讜讛讜 诇讙诇讙诇 讜诇讘专讱 讜诇讞讝讜专 讜诇驻转讜讞 讗讘诇 讘讗讞专讜谞讛 讜讚讗讬 爪专讬讱 诇讙诇讙诇 讜讗讞"讻 讬讘专讱 讜讬砖 讗讜诪专讬诐 砖讗祝 讘讝讜 讗讬谉 爪专讬讱 诇讙诇讙诇 讗诇讗 诪讘专讱 讗注"驻 砖讛讜讗 驻转讜讞 讛讜讗讬诇 讜诪"诪 讛讜讝讻专 讘讜 讟注诐 砖讗讬谉 讞讜砖砖讬谉 诇讜诪专 讘专讻讜转 讻转讜讘讜转 讘转讜专讛 讘转诇诪讜讚 讛诪注专讘 讛转讘讗专 讘诪住' 讘专讻讜转 砖讗诐 讛讬讛 讗讞讚 拽讜专讗 讜谞砖转转拽 注讜诪讚 讗讞专 转讞转讬讜 讜讗讬谞讜 诪转讞讬诇 诪诪拽讜诐 砖驻住拽 讝讛 讗诇讗 诪诪拽讜诐 砖讛转讞讬诇 砖讗"转 诪诪拽讜诐 砖驻住拽 讛专讬 讛专讗砖讜谞讬' 谞转讘专讻讜 诇驻谞讬讛诐 讜诇讗 诇讗讞专讬讛诐 讜讛讗讞专讜谞讬' 谞转讘专讻讜 诇讗讞专讬讛诐 讜诇讗 诇驻谞讬讛诐 讜讻转讬讘 转讜专转 讬讬' 转诪讬诪讛 砖转讛讗 讻讜诇讛 转诪讬诪讛 讜讬"讗 砖诪讗讞专 砖爪专讬讱 诇讛转讞讬诇 讘诪拽讜诐 砖讛转讞讬诇 专讗砖讜谉 砖讛讜讗 讻诪讬 砖诇讗 拽专讗 专讗砖讜谉 讻诇诇 讜诪讘专讱 讝讛 诇驻谞讬讛诐 讜注讬拽专 讛讚讘专 砖讗讬谉 讝讛 诪讘专讱 讗诇讗 诇讗讞专讬讛诐:



讛诇讜讞讜转 砖诪谞讬讞讬谉 讘讛诐 住"转 砖诇讗 讘砖注转 拽专讬讗讛 讜讛讘讬诪讜转 砖讘注讝专讛 讗讬谉 讘讛诐 拽讚讜砖讛 讜驻讬' 讘转诇诪讜讚 讛诪注专讘 砖讗讬谉 诇讛诐 拽讚讜砖转 讗专讜谉 讗讘诇 拽讚讜砖转 讘讛讻"谞 讬砖 诇讛诐 讜讬"诪 讛诇讜讞讜转 讛谞住专讬诐 砖注诇 讛住驻专讬诐 砖诇谞讜:



讛讙讜诇诇 住"转 讬注诪讬讚谞讜 注诇 讛转驻专 砖讗诐 讬讛讚拽 讬讜转专 诪讚讗讬 讬转讘讜谞谉 讘讛专讞讘转 讛转驻专 拽讜讚诐 砖讬拽专注 讛讙讜诇诇 住"转 讻砖讛讜讗 讙讜诇诇 讙讜诇诇 诪讘讞讜抓 讜讻砖讛讜讗 诪讛讚拽 诪讛讚拽 诪讘驻谞讬诐 讜驻讬' 讛讚讘专讬诐 诇讚注转讬 砖讛讜讗 诪转讞讬诇 诇讙诇讜诇 诪讘讞讜抓 讻谞讙讚 讛讞讝谉 讜讻砖讛讜讗 诪讛讚拽 诪讛讚拽 诪讘驻谞讬诐 讻谞讙讚 注爪诪讜 砖讗诐 讬讻专讜讱 诪爪讚 注爪诪讜 讜讬讛讚拽 诪爪讚 讗讞讜专讬 讛住驻专 讻诇驻讬 讛讞讝谉 讬转驻专讚讜 砖谞讬 爪讚讚讬 讛住驻专 讝讛 诪讝讛 讜讛讜讗 砖讻讘专 谞讛驻讱 讛住驻专 诇讛讬讜转 讛讻转讬讘讛 讻谞讙讚 讛讙讜诇诇 讻讚讬 砖讬讻讜讬谉 讬讜转专 讗转 讛讙诇讬诇讛 讜讬转讘讜谞谉 讛讬讗讱 诪转讞讘专讬诐 砖谞讬 爪讚讬 讛住驻专 讝讛 讘讝讛 讻讱 讬专讗讛 诇讬 讜讬"诪 讘讛 驻讬专讜砖 讗讞专 诇讜诪专 讻砖讛讜讗 讙讜诇诇 讻诪讜 砖讘讗专谞讜讛讜 讗讘诇 注谞讬谉 讻砖讛讜讗 诪讛讚拽讛 驻讬专讜砖讜 砖讻砖讛讜讗 讘讗 诇讛讚拽 讻专讬讻转 拽砖专 专讗砖 讛诪讟驻讞转 砖讬讻专讻谞讛 讻诇驻讬 讛讻转讘 讜诇讗 诪讗讞讜专讬讜 讻讚讬 砖讬诪爪讗谞讛 讛讞讝谉 注诇讬讜谞讛 讘砖注' 砖讬讜爪讬讗 讗转 讛住驻专 驻注诐 讗讞专转 讜诇讗 讬爪讟专讱 诇讛驻讜讱 讗转 讛住驻专 讙讚讜诇 砖讘讻诇 讛拽讜专讗讬谉 讛讜讗 谞讜讟诇 讻讘讜讚 讛讙诇讬诇讛 讜讛讙讜诇诇 谞讜讟诇 砖讻专 讻谞讙讚 讻诇诐 讜讛讗讜讞讝 住"转 讬讗讞讝谞讛 讘讻专讬讻转 讗讬讝讜 诪驻讛 注诇讬讛 讜讛讗讜讞讝 讗讜转讛 注专讜诐 谞拽讘专 注专讜诐 讘诇讗 讗讜转讛 诪爪讜讛 讻诇讜诪专 砖讗讬谉 诪爪讜转 讛讙诇讬诇讛 注讜诇讛 诇讜 诇讻诇讜诐 讻砖讙讜诇诇 讗讚诐 住"转 讙讜诇诇 讛诪讟驻讞转 注诇讬' 讻讚专讱 砖讗谞讜 注讜砖讬谉 砖讗讬谉 讛住驻专 讝讝 诪诪拽讜诪讜 讗诇讗 砖讻讜专讻讬谉 讗转 讛诪讟驻讞转 住讘讬讘 讛住驻专 诇讗 砖讬讙诇讜诇 讛住驻专 讘转讜讱 讛诪讟驻讞转 讜讻谉 讗谞讬 讗讜诪专 讘讻专讬讻转 转驻诇讬谉 诇讻专讜讱 讗转 讛专爪讜注讜转 住讘讬讘 讛转驻诇讬谉 讜诇讗 砖讬讙诇讙诇讜 讛转驻讬诇讬谉 讘转讜讱 讛专爪讜注讜转:



讗诇讜 砖诪砖转诪砖讬谉 讘讘转 拽讜诇 讜注讜砖讬谉 讗讬讝讛 讚讘专 讗讜 谞诪谞注讬诐 诪注砖讜转讜 注诇 驻讬 讗讜转讜 讛拽讜诇 讗讬谉 讻讗谉 讘讬转 诪讬讞讜砖 诪住专讱 诇讗 转谞讞砖讜 讜讛专讬 诪爪讬谞讜 讘讜 专诪讝 讘讻转讜讘 讚讻转讬讘 讜讗讝谞讬讱 转砖诪注谞讛 讚讘专 诪讗讞专讬讱 诇讗诪专 讜诪讛 砖谞讗住专 诪讟注诐 讝讛 讻讘专 讘讗专谞讜讛 讘讗专讜讻讛 讘讝' 砖诇 住谞讛讚专讬谉:



砖谞讬 转"讞 讛讬讜砖讘讬诐 讘注讬专 讗' 专讗讜讬 诇讛诐 砖讬讛讬讜 谞讜讞讬诐 讝讛 诇讝讛 讘讛诇讻讛 讜诇讗 讬讞诇拽讜 讝讛 注诐 讝讛 诪爪讚 谞爪讜讞 讜拽讟专讜讙 讜讗诐 注砖讜 讻谉 注诇讬讛诐 讛讻转讜讘 讗讜诪专 讜讙诐 讗谞讬 谞转转讬 诇讛诐 讞讜拽讬诐 诇讗 讟讜讘讬诐:



讜诪砖讛 转拽谉 诇讛诐 诇讬砖专讗诇 砖讬讛讬讜 砖讜讗诇讬谉 讜讚讜专砖讬谉 讘注谞讬讬谞讜 砖诇 讬讜诐 讛诇讻讜转 讛驻住讞 讘驻住讞 讛诇讻讜转 注爪专转 讘注爪专转 讛诇讻讜转 讛讞讙 讘讞讙 讜谞讗诪专 讘转讜专讛 讜讬讚讘专 诪砖讛 讗转 诪讜注讚讬 讬讬' 讗诇 讘谞讬 讬砖专讗诇 诪爪讜转谉 砖讬讛讬讜 拽讜专讬谉 讻诇 讗' 讘讝诪谞讜 讜讝讛讜 砖讬注讜专 诪讛 砖专讗讬谞讜 诇讻诇诇讜 讘讚讬谞讬 诪住' 诪讙讬诇讛 [讜诇讗诇 讗转谉 转讛诇讛 讜讛讜讗 讘专讞诪讬讜 讬拽讘抓 注诪讜 注诐 住讙讜诇讛 诇讬专讜砖诇讬诐 讘讞讚讜讛 讜讙讬诇讛 讘谞讜讬讛 注诇 转诇讛]:



转讛诇讛 诇讗诇 讬讘讗 讗讞专讬讜 诪讛 砖讬专讗讛 诇讻诇诇讜 讘讚讬谞讬 诪住讻转 讞讙讬讙讛 讘注讝专 讛爪讜专.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讙讜诇诇讜 诪讘讞讜抓 讻讜' 驻专"讞 讚拽讗讬 讻讜' 注讻"诇 讜注讬' 讘讘"讬 讟讜专 讗"讞 住讬诪谉 拽诪"讝 诇驻讬专讜砖讜 诇诪讛 爪专讬讱 讛讙诇讬诇讛 讘讞讜抓 注"砖:


讘讗"讚 讜诇讻转讞诇讛 讛讜讗 讙讜诇诇讜 讻讜' 砖讛专讬 诇讗 砖讻讬讞讬 注"讛 讻"讻 注转讛 讻讜' 注讻"诇 讗讬谉 讚讘专讬讛诐 诪讜讘谞讬诐 讚诪砖诪注 注转讛 讚诇讗 砖讻讬讞讬 注"讛 讗讬谉 诇讞讜砖 讘讚讬注讘讚 讗讘诇 讘讬诪讬 讞讻诪讬 讛转诇诪讜讚 讬砖 诇讞讜砖 讗驻讬诇讜 讘讚讬注讘讚 讜讗诪讗讬 讛讗 讗诪专 专讘 诪转谞讛 讛诇讻讛 驻讜转讞 讜专讜讗讛 讜诪讘专讱 讜讗祝 诇讻转讞诇讛 砖专讬 诇注砖讜转 讻谉 讙诐 诪"砖 注讜讚 讗讘诇 讗讞专 砖拽专讗 讜讚讗讬 讚爪专讬讱 诇讙讜诇诇讜 拽讜讚诐 砖讬讘专讱 讻专讘讬 讬讛讜讚讛 注讻"诇 诇讗 讬讚注谞讗 讛讬讻讗 讬爪讗 诇讛诐 讚专' 讬讛讜讚讛 讗讬转 诇讬讛 诇驻诇讜讙讬 讘讬谉 拽讜讚诐 砖拽专讗 诇讗讞专 砖拽专讗 讜注讜讚 讚讛讗 讘拽讜讚诐 谞诪讬 讻转讘讜 讚诇讻转讞诇讛 讙讜诇诇 拽讜讚诐 砖讬讘专讱 讜诪讛 讞讬诇讜拽 讗讬讻讗 讘讬谉 拽讜讚诐 砖拽专讗 诇讗讞专 砖拽专讗 讻讚诪砖诪注 诪讚讘专讬讛诐 讜砖讜讘 专讗讬转讬 砖讙诐 讛专诪讘"诐 驻讬"讘 诪讛诇讻讜转 转驻诇讛 驻住拽 讘诇讗讞专 砖拽专讗 讚讙讜诇诇讜 拽讜讚诐 砖讬讘专讱 讜讻转讘 讛讻"诪 砖诐 讚讗讬转讗 讛讻讬 讘诪"住 讜讗讜诇讬 诪"砖 讛转讜住' 讻专' 讬讛讜讚讛 讚诪砖诪注 讚诇讗 讻专"诪 讛讬讬谞讜 诇诪讗讬 讚讗驻讻讬 诇讬讛 讜专"讬 讗讬转 诇讬讛 讚讙讜诇诇 拽讜讚诐 砖拽专讗 讜诇讗讞专 砖拽专讗 讜讛诇讻讛 讻专讘讬 讬讛讜讚讛 诇讙讘讬 专"诪 讗诇讗 讚讛砖转讗 讗讬谉 诇讞讜砖 讘讚讬注讘讚 讚诇讗 砖讻讬讞讬 注"讛 讜讘讝讛 讬转讬讬砖讘讜 拽爪转 诪讛拽讜砖讬讜转 讜爪"注:





诪讛专砖"讗 - 讞讬讚讜砖讬 讗讙讚讜转

诪谞讬讬谉 砖诪砖转诪砖讬谉 讘讘"拽 砖谞讗诪专 讜讗讝谞讬讱 讻讜' 讜讛讜讗 讚讗诪专 讛谉 讻讜'. 谞专讗讛 诇驻专砖 讻讜诇讛 诪讛讗讬 拽专讗 讜讗讬讬专讬 讘诪讬 砖诪讚讘专 讘讚专讱 住驻拽 诇注砖讜转 讚讘专 诪讛 讗诐 诇讗 讜砖讜诪注 拽讜诇 砖讗讜诪专 讗讞专讬讜 讛谉 讗讜 诇讗讜 讜讝"砖 讜讗讝谞讬讱 转砖诪注谞讛 拽讜诇 诪讚讘专 讗讞专讬 讚讘专讬讱 诇讗诪专 讝讛 讛讚专讱 诇讻讜 讘讜 讻讬 转讗诪讬谞讜 讛讬讬谞讜 讛谉 讜讻讬 转砖诪讗讬诇讜 讛讬讬谞讜 诇讗讜 讜讚拽讗诪专 谞诪讬 讜讛"诪 讚砖诪注 拽诇 讙讘专讗 讻讜' 谞讬讞讗 诇驻讬 讝讛 讚砖诪讗 讗讚诐 讗' 砖诪注 讚讘专讬讜 讜讛砖讬讘 诇讜 讻谉 讛谉 讗讜 诇讗讜 讗讘诇 拽诇 讙讘专讗 讘诪转讗 讜拽诇 讗转转讗 讘讚讘专讗 诇讗 砖讻讬讞 讜讚拽讗诪专 讜讛讜讗 讚讗诪专 讛谉 讛谉 讻讜' 讚讛讻驻诇 诪讜专讛 注诇 讗诪讬转讬转 讛讚讘专 砖讬转拽讬讬诐 讻讚讗诪专讬谞谉 讘砖讘讜注讜转 讛谉 讛谉 讗讜 诇讗讜 诇讗讜 砖讘讜注讛 诪讚讻转讬讘 讘砖讘讜注转 讛拽讘"讛 讙讘讬 诪讘讜诇 砖转讬 驻注诪讬诐 诇讗讜:


诪砖讜诐 讚诇讗 讬讚注 诇讘住讜诪讬 讻讜' 诇讗 讬讞讬讛 拽专讬转 诇讬讛 讻讜'. 讗讘诇 诪专讬砖讗 讚拽专讗 诇讗 讟讜讘讬诐 诇讗 拽砖讛 诇讬' 讚讜讚讗讬 讟讜讘 讛讜讗 诇拽专讜讗 讘谞注讬诪讛 讻讜' 诪讬讛讜 讘注讜谞砖 诇讗 讬讞讬讛 讗讬谉 住讘专讗:


砖谞讬 转"讞 讜讻讜' 讜讗讬谉 谞讜讞讬谉 讻讜'. 讻诪"砖 驻专拽 讛专讜讗讛 讗讬谉 讛转讜专讛 谞拽谞讬转 讗诇讗 讘讞讘讜专讛 讜讗诪专讜 讞专讘 讗诇 讛讘讚讬诐 讻讜' 讻讬 诇讗 讬讘讗 讗讚诐 注诇 讗诪讬转转 讛转讜专讛 专拽 注"讬 驻诇驻讜诇 注诐 讞讘讬专讬讜 讜讘讝讜诇转 讝讛 讬讘讗 诇讟注讜转 讘诇讬诪讜讚讜 讜讝"砖 讞拽讬诐 诇讗 讟讜讘讬诐 砖诇讗 讬讘讗 诇注诪讜讚 讘诇讬诪讜讚讜 注诇 讟讜讘讜 讜讘讜专讬讜 讜诇讗 讬讞讬讛 讘讛诐 砖讬讘讗 诇讟注讜转 诇讛转讬专 讚讘专 讛讗住讜专 讘诪讬转讛:


讜讬讚讘专 诪砖讛 讗转 诪讜注讚讬 讛' 讜讙讜' 诪爪讜转谉 砖讬讛讜 拽讜专讬谉 讻讜'. 诪讬转讜专讗 讚拽专讗 拽讗 讚专讬砖 讻驻专砖"讬 讘诪转谞讬' 讜诪住诪讬讱 诇讬讛 讗讬转讜专讗 讚讛讗讬 拽专讗 讜讗砖专 转拽专讗讜 讗讜转诐 讘诪讜注讚诐 讚讻转讬讘 诇注讬诇 诪转驻专砖 讻诪砖诪注讜 砖讬讛讜 拽讜专讬诐 讘讝诪谞谉 讜讘讘专讬讬转讗 讚转谞讬 讚诪砖讛 转讬拽谉 诇讛诐 砖讬讛讜 砖讜讗诇讬谉 讜讚讜专砖讬谉 讻讜' 谞专讗讛 砖讛讜讗 讚讘专 谞讜住祝 注诇 讛拽专讬讗讛 讚拽转谞讬 讘诪转谞讬' 讜讗驻砖专 讚讚专讬砖 诇讬讛 诪讚诇讗 讻转讬讘 讻讗砖专 爪讜讛 讛' 讗转 诪砖讛 讚讛拽专讬讗讛 讛讬讗 讛讬转讛 爪讜讜讬 诪讛拽讘"讛 讻诪"砖 讗砖专 转拽专讗讜 讗讜转诐 讘诪讜注讚诐 讜注"讻 讚专砖讜 诪讬谞讬讛 讚讘诇讗讜 爪讜讜讬 讛拽讘"讛 砖讬讛讜 拽讜专讬谉 讘讝诪谞谉 讻讚拽转谞讬 讘诪转谞讬' 讛讜住讬祝 诇讛谉 诪砖讛 砖讬讛讜 讙诐 砖讜讗诇讬谉 讜讚讜专砖讬谉 讘讜 讘讝诪谞谉 诪注谞讬谞讜 砖诇 讬讜诐 讜诇讙讘讬 驻住讞 砖讗讞讝"诇 砖讬讛讜 砖讜讗诇讬谉 讜讚讜专砖讬谉 拽讜讚诐 讛驻住讞 诇' 讬讜诐 讛讬讬谞讜 砖讗讬谞谉 诪注谞讬谞讜 砖诇 讬讜诐 讚讘专讬诐 讛爪专讬讻讬谉 拽讜讚诐 讛驻住讞 讻讙讜谉 讘讬注讜专 讞诪抓 讜讛讙注诇讛 讜砖诪讬专转 讛诪爪讜转 诪砖注转 讟讞讬谞讛 讜注讜讚 讻转讘 讘"讬 砖诐 转讬专讜爪讬诐 讗讞专讬诐 注"砖 讜讛讗 讚谞拽讟 讘讘专讬讬转讗 砖诇砖 专讙诇讬诐 驻住讞 讜注爪专转 讜讞讙 讜诇讗 谞拽讟 谞诪讬 专"讛 讜讬讜讛"讻 讚讻转讬讘讬 讙"讻 讘讝讜 讛驻专砖讛 讬"诇 讚诇讗 转讬拽谉 诪砖讛 讘砖讗专 诪爪讜转 诪砖讜诐 讚诇讗 讗转讬讬谉 诪讝诪谉 诇讝诪谉 讜讛"谞 专"讛 讜讬讜讛"讻 诇讗 诪拽专讜 诪讝诪谉 诇讝诪谉 讚讬砖 诇讗讚诐 诇讬转谉 诇讘讜 诇转砖讜讘讛 讘讻诇 讛砖谞讛 讻诪讜 讘专"讛 讜讬讜讛"讻 诪砖讗"讻 讘砖诇砖 专讙诇讬诐 讚诪爪讜转谉 讘讝诪谞谉 讘注谞讬谞讜 砖诇 讬讜诐 讜诪讛"讟 谞诪讬 诪住驻拽讗 诇谉 讘驻专拽 讘讻诇 诪注专讘讬谉 讗诐 讗讜诪专讬诐 讝诪谉 讘专"讛 讚诇讗 诪讬拽专讬 砖驻讬专 诪讝诪谉 诇讝诪谉 讗诇讗 砖诇砖 专讙诇讬诐 讚讻转讬讘 讘讛讜 诪爪讜转 专讗讬讬讛 讜砖诪讞转 讞讙讬讙讛:


住诇讬拽 驻专拽 讘谞讬 讛注讬专 讜住诇讬拽讗 诇讛 诪住讻转 诪讙讬诇讛





专砖"砖

讙诪专讗 讗专"讝 讗专"诪 讛诇讜讞讜转 讻讜'. 驻砖讜讟 讚爪"诇 讜讗诪专:



砖诐 讛讙讜诇诇 住"转 爪专讬讱 砖讬注诪讬讚谞讜 注诇 讛转驻专. 诇讻讗讜专讛 讚讬谉 讝讛 讜讚讬谉 讚砖讬讜专 讛转驻专 诇注讬诇 (讬讟 讘) 诪讬砖讱 砖讬讬讻讬 讗讛讚讚讬 讜讻"讗 爪专讬讱 诇讞讘讬专讜 讜讗"谞 讻谉 诪驻专砖"讬 讜讛专讬"祝:



砖诐 讜讗专"砖 讗专讬讜"讞 注砖专讛 讻讜'. (讛讙讜诇诇讜 谞讜讟诇 砖讻专 讻讜诇谉). 转讬讘讜转 讗诇讜 讛诪住讜讘讘讜转 诇讬转讗 讘专讬"祝 讜讻"谞 诪转讚"讛 讛讙讚讜诇:



砖诐 讜拽诇 讗讬转转讗 讘讚讘专讗. 讚讗砖讛 讘讚讘专讗 诇讗 砖讻讬讞讗 (讘专讻讜转 讙 讘):



转讚"讛 讛诇讜讞讜转. 讜讗讻转讬 拽砖讛 讻讜'. 注讬' 拽讚讜砖讬谉 (讻讙 讘) 转讚"讛 讚讗专"讛 讜讬转讬讬砖讘 诇讱 讜讘讝讛 讗转讬 诇谞讻讜谉 驻住拽 讛专讬"祝 砖诐 讚讙诇讬讜谞讬诐 讗讬谉 诪爪讬诇讬谉 讗砖专 转诪讛 注诇讬讜 讛专"谉 讜谞讚讞拽 讘讬砖讜讘讜:



住诇讬拽 诪住讻转 诪讙讬诇讛 讘住"讚





讘谉 讬讛讜讬讚注

转旨指谞讜旨 专址讘旨指谞指谉: 诪止砖讈侄讛 转旨执拽旨值谉 诇指讛侄诐 诇职讬执砖讉职专指讗值诇 砖讈侄讬旨执讛讜旨 砖讈讜止讗植诇执讬谉 讜职讚讜止专职砖讈执讬谉 讘旨职注执谞职讬指谞讜止 砖讈侄诇 讬讜止诐 讛执诇职讻讜止转 驻旨侄住址讞 讘旨址驻旨侄住址讞 讛执诇职讻讜止转 注植爪侄专侄转 讘旨址注植爪侄专侄转 讛执诇职讻讜止转 讞址讙 讘旨址讞址讙. 讬砖 诇讛讘讬谉 转讬讘转 '诇指讛侄诐' 谞专讗讬转 诇砖讜谉 讬转专. 讜谞专讗讛 诇讬 讘住"讚 注诇 驻讬 诪讛 砖讻转讘 讛讙讗讜谉 讛讟"讝 讝"诇 注诇 诪讛 砖讻转讜讘 讘砖讜诇讞谉 注专讜讱 住讬诪谉 转讻"讟 砖讜讗诇讬谉 讘讛诇讻讜转 讛驻住讞 拽讜讚诐 砖诇砖讬诐 讬讜诐, 讚谞驻拽讗 诪讬谞讛 诇注谞讬谉 诪诪讜谉 讚讗讬转讗 讘驻专拽 讛砖讜讗诇 (讘讘讘讗 诪爪讬注讗 讚祝 爪讝.) 讗诪专 诇讜 专讘谞谉 诇专讘讗 砖讗讬诇 诇谉 诪专, 驻讬专砖 专砖"讬 专讘讬谞讜 谞砖讗诇 诇诪诇讗讻转讬谞讜 诇诇诪讜讚 诇谞讜 转讜专讛 砖讬讜砖讘 讜诪诇诪讚 诇谞讜 转讜专讛 讻诇 讛讬讜诐, 讜讗诐 谞砖讗诇 诪诪谞讜 讘讛诪讛 讜诪转讛 谞驻讟专 讚讛讜讬 砖讗诇讛 讘讘注诇讬诐, 讗讬拽驻讚 专讘讗 讗诪专 诇讜 诇讗驻拽讜注讬 诪诪讜谞讗讬 拽讗 讘注讬转讜 讗讚专讘讛 讗转讜谉 砖讗诇转讬谉 诇讬 讚讗诇讜 讗谞讗 诪爪讬 诇讗砖转诪讜讟讬 诪诪住讻转讗 诇诪住讻转讗, 驻讬专讜砖 讻砖讗谞讬 讞驻抓 诇讛转讞讬诇 讘诪住讻转讗 讗讞专转 砖诇讗 转砖转讻讞 诪诪谞讬 讗讬谉 讗转诐 讬讻讜诇讬诐 诇诪讞讜转 讘讬讚讬 讗转讜谉 诇讗 诪爪讬转讜 诇讗砖转诪讜讟讬, 讜诇讗 讛讬讗! 讗讬讛讜 砖讗讬诇 诇讛讜 讘讬讜诪讬 讚讻诇讛 讻砖讚讜专砖讬谉 诇驻谞讬 讛专讙诇 讘讛诇讻讜转 讛专讙诇 讚诇讗 诪爪讬 诇讗砖转诪讜讟讬 诇诪住讻转讗 讗讞专转, 讜讗讬谞讛讜 砖讗讬诇讜 诇讬讛 讘砖讗专 讬讜诪讬. 讜讗诐 讻谉 讬砖 谞驻拽讗 诪讬谞讛 诇注谞讬谉 讗诐 砖讗诇讜 讛转诇诪讬讚讬诐 讘讛诪讛 诪讛专讘 转讜讱 砖诇砖讬诐 讬讜诐 拽讜讚诐 驻住讞 讜诪转讛 驻讟讜专讬诐 讚讗讜转讜 讝诪谉 讛讜讗 诪砖讜注讘讚 诇讛诐 讜讛讜讬 砖讗诇讛 讘讘注诇讬诐, 讻谉 谞专讗讛 诇讬 谞讻讜谉 注讚 讻讗谉 诇砖讜谞讜. 
讜讛谞讛 讬讚讜注 转讬讘转 '诇指讛侄诐' 谞讚专砖转 讻诪讜 诇讱 讜诇讻诐, 砖讚专砖讜 专讝"诇 '砖职讈诇址讞 诇职讱指 讗植谞指砖执讈讬诐' (讘诪讚讘专 讬讙 讘) 诇讱 诇讛谞讗转讱 讜诇讟讜讘转讱, 讜讻谉 '拽址讞 诇职讱指 住址诪执旨讬诐' (砖诪讜转 诇, 诇讚) 诇讛谞讗转讱 讜诇讟讜讘转讱 讜讻谞讝讻专 讘讝讜讛专 讛拽讚讜砖, 讜讻谉 讚专砖讜 转讬讘转 '诇讻诐' 讘讻诪讛 讚讜讻转讬, 讜讙诐 讻讗谉 诪讬诇转 '诇指讛侄诐' 谞讚专砖转 诇讛谞讗转诐 讜诇讟讜讘转诐, 驻讬专讜砖 讝讜 讛转拽谞讛 砖转讬拽谉 诪砖讛 专讘讬谞讜 注"讛 砖讬讛讬讜 砖讜讗诇讬谉 讜讚讜专砖讬谉 讛诇讻讜转 驻住讞 讘驻住讞 讜讻讜' 讛讬讗 讛讬转讛 诇讟讜讘转 讬砖专讗诇, 砖讗讝 讗诐 讬讛讬讜 讬砖专讗诇 砖讜讗诇讬谉 诪谉 诪砖讛 专讘讬谞讜 注"讛 讘讗讜转诐 讛讬诪讬诐 讘讛诪讛 讗讜 砖讗专 讞驻抓 讜讗讘讚讜 讬讛讬讜 驻讟讜专讬诐 诪诇砖诇诐 诇讜 讚讛讜讬 砖讗诇讛 讘讘注诇讬诐 讻讬讜谉 讚注诇 驻讬 转拽谞转讜 讝讗转 讛讜讗 诪砖讜注讘讚 诇讛诐 诇诇诪讚诐 讛诇讻讜转 讛专讙诇 讜诇讗 诪爪讬 诇讗砖转诪讜讟讬 诇讛诇讻讜转 讗讞专讬诐, 讜诇讝讛 讗诪专 转旨执拽旨值谉 诇指讛侄诐 诇职讬执砖讉职专指讗值诇 专讜爪讛 诇讜诪专 诇讟讜讘转诐 讜讛谞讗转诐, 诇注谞讬谉 诪诪讜谉.
讜注讜讚 谞专讗讛 诇讬 讘住"讚 诇专诪讜讝 讘转讬讘转 '诇指讛侄诐' 砖讛讜讗 专讗砖讬 转讬讘讜转 诇讛讘讬讗 诪诇讱 讛诪砖讬讞, 讻讬 讘讝讻讜转 讛讚专砖讜转 砖注讜砖讬谉 讘专讙诇讬诐 砖讘讛诐 谞拽讘爪讬诐 讜谞讗住驻讬诐 注诐 专讘 讬讛讛 讛讚专转 诪诇讱 讜讗讝 讬讻讜诇讛 讝讻讜转 讛转讜专讛 砖诇 讛讚专砖讜转 讛讗诇讛 诇讛讘讬讗 诪诇讱 讛诪砖讬讞 讜讝讛讜 砖谞讗诪专讜 转旨执拽旨值谉 诇指讛侄诐 诇职讬执砖讉职专指讗值诇 驻讬专讜砖 转讬拽谉 诇讛讘讬讗 诪诇讱 讛诪砖讬讞 诇讬砖专讗诇 砖讈侄讬旨执讛讜旨 砖讈讜止讗植诇执讬谉 讜职讚讜止专职砖讈执讬谉 讘旨职注执谞职讬指谞讜止 砖讈侄诇 讬讜止诐 讛执诇职讻讜止转 驻旨侄住址讞 讘旨址驻旨侄住址讞 讜讻讜', 讜诇讛讻讬 谞拽讬讟 驻旨侄住址讞 讘专讬砖讗 讻讬 讘谞讬住谉 谞讙讗诇讜 讜讘谞讬住谉 注转讬讚讬谉 诇讬讙讗诇 (专讗砖 讛砖谞讛 讬讗.)!
讜讛谞讛 诇驻讬 讛讟注诐 砖讛讘讗转讬 诇注讬诇 砖讘诪讜注讚讬诐 讬讛讬讛 转讬拽讜谉 诇注讜谉 讛注讙诇, 讜讬讚讜注 讚注讜谉 讛注讙诇 诇讗 谞讟讛专 诇讙诪专讬 讜讻诇 诪砖讱 讛讙诇讜转 讛诐 诇讜拽讬谉 讞诇拽 讗讞讚 讘注讘讜专讜, 讜讻诪讜 砖讗诪专讜 专讝"诇 (住谞讛讚专讬谉 拽讘.) 讗讬谉 诇讱 讻诇 驻拽讬讚讛 讜驻拽讬讚讛 砖讗讬谉 讘讛 诪注讜谉 讛注讙诇 讚讻转讬讘 (砖诪讜转 诇讘, 诇讚) '讜旨讘职讬讜止诐 驻指旨拽职讚执讬 讜旨驻指拽址讚职转执旨讬 注植诇值讬讛侄诐 讞址讟指旨讗转指诐' 讗诐 讻谉 讬讘讗 谞讻讜谉 专诪讝 砖专诪讝谞讜 注诇 讘讬讗转 诪诇讱 讛诪砖讬讞 讘注讘讜专 讝讻讜转 讚专砖讜转 讛诇讻讜转 讛诪讜注讚讬诐 讘讝诪谞谉.
讜讘讝讛 驻专砖转讬 讘住"讚 专诪讝 讛讻转讜讘 讘讚谞讬讗诇 (讚谞讬讗诇 讬讘, 讜) 讜址讬止旨讗诪侄专 诇指讗执讬砖讈 诇职讘讜旨砖讈 讛址讘址旨讚执旨讬诐 讗植砖侄讈专 诪执诪址旨注址诇 诇职诪值讬诪值讬 讛址讬职讗止专 注址讚 诪指转址讬 拽值抓 讛址驻职旨诇指讗讜止转, 讜指讗侄砖职讈诪址注 讗侄转 讛指讗执讬砖讈 诇职讘讜旨砖讈 讛址讘址旨讚执旨讬诐 讗植砖侄讈专 诪执诪址旨注址诇 诇职诪值讬诪值讬 讛址讬职讗止专 讜址讬指旨专侄诐 讬职诪执讬谞讜止 讜旨砖职讉诪止讗诇讜止 讗侄诇 讛址砖指旨讈诪址讬执诐 讜址讬执旨砖指旨讈讘址注 讘职旨讞值讬 讛指注讜止诇指诐 讻执旨讬 诇职诪讜止注值讚 诪讜止注植讚执讬诐 讜指讞值爪执讬 讜旨讻职讻址诇旨讜止转 谞址驻值旨抓 讬址讚 注址诐 拽止讚侄砖讈 转执旨讻职诇侄讬谞指讛 讻指诇 讗值诇侄旨讛, 驻讬专讜砖 转诇讛 诇讜 讛讙讗讜诇讛 讘诪讜注讚讬诐 砖讛诐 砖诇砖讛, 讜讗诪专 诇职诪讜止注值讚 讝讛 讞讙 讛驻住讞 讜旨诪讜止注植讚执讬诐 讝讛 讞讙 讛住讜讻讜转 砖诪爪讜专祝 注诪讜 砖诪讬谞讬 讞讙 注爪专转 砖讛讜讗 讞讙 讘驻谞讬 注爪诪讜 讜指讞值爪执讬 讝讛 讞讙 讛砖讘讜注讜转 砖讛讜讗 讞爪讬 驻住讞 诪驻谞讬 砖讛讜讗 讬讜诐 讗讞讚 讘诇讘讚 讜驻住讞 讬砖 讘讜 砖谞讬 讬讜诐 讟讜讘 讘专讗砖讜谉 讜讘砖讘讬注讬 讜讗诪专 诇讜 住讙讜诇讛 砖谞讬转 讜旨讻职讻址诇旨讜止转 谞址驻值旨抓 讬址讚 注址诐 拽止讚侄砖讈, 讚讛讬讬谞讜 砖转讻诇讛 讛砖谞讗讛 讜讛诪讞诇讜拽转 砖注讜砖讛 驻讬专讜讚 讜驻讬讝讜专 讬讚 注诐 拽讜讚砖, 讗讝 转执旨讻职诇侄讬谞指讛 讻指诇 讗值诇侄旨讛 讛爪专讜转 讜讛讙诇讬讜转 讗砖专 讗转讛 专讜讗讛, 讜讙诐 专诪讝 诇讜 注诇 注讜谉 讛注讙诇 砖讞讟讗讜 讘'讗值诇侄旨讛 讗直诇止拽侄讬讱指 讬执砖职讉专指讗值诇' (砖诪讜转 诇讘, 讚) 砖讬转讜拽谉 讜讬讜住专 讛驻讙诐 讛讝讛 诇讙诪专讬.
讜讛谞讛 谞专讗讛 诇讬 讘住"讚 诇专诪讜讝 住讜驻讬 转讬讘讜转 '驻旨侄住址讞 讞址讙 注植爪侄专侄转' 砖讛诐 砖诇砖诐 专讙诇讬诐 讗诇讜 砖转讬拽谉 诪砖讛 专讘讬谞讜 注"讛 诇讬砖专讗诇 讘讛诐 讛讜讗 讞讙"转 [讞住讚, 讙讘讜专讛, 转驻讗专转] 砖讛诐 讚专讙讬谉 讚讗讘专讛诐 讬爪讞拽 讜讬注拽讘 砖讛诐 讘讞住讚 讜讙讘讜专讛 讜转驻讗专转, 讜讬讚讜注 讻讬 砖诇砖讛 专讙诇讬诐 讛诐 讻谞讙讚 砖诇砖讛 讗讘讜转, 住讜讻讜转 诇讗讘专讛诐 讗讘讬谞讜 注"讛, 驻住讞 诇讬爪讞拽 讗讘讬谞讜 注"讛, 注爪专转 诇讬注拽讘 讗讘讬谞讜 注"讛. 讜讘讝讛 讬讜讘谉 (砖诪讜转 讻讙, 讬讚) 砖指讈诇止砖讈 专职讙指诇执讬诐 '转指旨讞止讙' 诇执讬 讘址旨砖指旨讈谞指讛, 讻讬 砖诇砖 专讙诇讬诐 讛诐 住讜讚 讞讙"转 [讞住讚, 讙讘讜专讛, 转驻讗专转], 讜讗诪专 '转指旨讞止讙' 讛转讞讬诇 诪谉 注爪专转 讜住讬讬诐 讘驻住讞. 讜谞专讗讛 注诇 讬讚讬 讚专砖转 讛讛诇讻讛 砖讚讜专砖讬谉 讘讛诐 转砖转诇诐 讛址讻旨址诇旨指讛 讛注诇讬讜谞讛 砖讛讬讗 讗讜转讬讜转 讛植诇指讻指讛 讘讗讜专讜转 讞讙"转 [讞住讚, 讙讘讜专讛, 转驻讗专转] 讜讗讝 转拽讘诇 讛诪讜讞讬谉 砖讛诐 讗讜专讜转 讛讞讬讬诐.





讘谞讬讛讜

讗侄诇旨指讗 讗值讬诪指讗, 拽执讘旨值诇 砖讉指讻指专 讻旨职谞侄讙侄讚 讻旨只诇旨指谉. 拽砖讗 诇诪讛 谞拽讬讟 专讘讬 讬讛讜砖注 讘谉 诇讜讬 诇砖讜谉 讚讗讬讻讗 诇诪讬讟注讬 讘讬讛? 诇讬诪讗 砖讻专 讻谞讙讚 讻讜诇谉!
讜谞专讗讛 诇讬 讘住"讚 讚谞拽讬讟 砖讻专 讻讜诇谉 诇诇诪讚谞讜 诇驻讬 讚专讻讜 讚讘专 讗讞讚 讜讛讜讗 讚讬讚讜注 讞砖讘讜谉 讛讗讘谞讬诐 讟讜讘讜转 讛讜讗 讻讱 讚讗诐 讗讘谉 讟讜讘讛 诪砖拽诇 讗讞讚 注专讻讛 讘诪讗讛 讚讬谞专 讗诐 转讛讬讛 讙讚讜诇讛 注砖专讛 诪砖拽诇讬诐 讗讬谉 讗讜诪讚讬诐 注专讻讛 讗诇祝 讚谞专讬诐 讗诇讗 讞讜砖讘讬谉 讻诇 诪砖拽诇 讗讞讚 诪诪谞讛 讘讗诇祝 讚谞专讬诐 讜讬讛讬讛 诪讞讬专讛 住讱 讛讻诇 注砖专讛 讗诇驻讬诐 讻讬 讻讬讜谉 砖讛讬讗 讙讚讜诇讛 讘诪砖拽诇 讬讙讚诇 注专讻讛 注诇 讚专讱 讝讛, 讜讻谉 注诇 讝讛 讛讚专讱 讻诇 诪讛 砖转讛讬讛 讙讚讜诇讛 讘诪砖拽诇讛 讬讙讚诇 注专讻讛 讜讻谉 讛讜讗 讞砖讘讜谉 砖讻专 讛诪爪讜转 讜讻诪讜 砖讗诪专 讛转谞讗 (诪砖谞讛 讗讘讜转 讘, 讟讝) '讗执诐 诇指诪址讚职转指旨 转讜止专指讛 讛址专职讘值旨讛 谞讜止转职谞执讬诐 诇指讱职 砖指讉讻指专 讛址专职讘值旨讛' 讜讻讗砖专 讛讘讗转讬 讛拽讚诪讛 讝讜 讘住讛"拽 讗侄讘侄谉 砖讈职诇止诪止讛 注诇 驻住讜拽 (诪砖诇讬 讞, 讬讟) '讟讜止讘 驻执旨专职讬执讬 诪值讞指专讜旨抓 讜旨诪执驻指旨讝 讜旨转职讘讜旨讗指转执讬 诪执讻侄旨住侄祝 谞执讘职讞指专'.
讜讻谉 讛注谞讬谉 讻讗谉 注砖专讛 砖拽专讗讜 讘转讜专讛 讗诐 讬讛讬讛 砖讻专 讻诇 讗讞讚 讜讗讞讚 讘驻谞讬 注爪诪讜 讗诇祝 讗讝 讝讛 讛讙讜诇诇 讗祝 注诇 驻讬 砖讛讜讗 讗讚诐 讗讞讚 诇讜拽讞 砖讻专 注砖专讛 讗诇驻讬诐 砖讛讜讗 砖讬注讜专 砖讻专 讻诇 讛注砖专讛 诇讝讛 讗诪专 诇讜拽讞 砖讻专 讻讜诇谉 讻诇讜诪专 砖讬注讜专 砖讻专 注诇 讻讜诇谉 讜讗讬谞讜 诇讜拽讞 诪砖诇讛诐 讗诇讗 诪讙讝讗 讚专讞诪谞讗 谞讟讬诇 讜讻诇 诪讛 砖讬专讘讜 讛注讜诇讬诐 讬讜转专 讬专讘讛 砖讻专讜 讬讜转专 讻驻讬 讞砖讘讜谉 注专讱 讗讘谞讬诐 讟讜讘讜转 讛谞讝讻专 诇注讬诇.


砖讈职谞值讬 转旨址诇职诪执讬讚值讬 讞植讻指诪执讬诐 砖讈侄讬旨讜止砖讈职讘执讬诐 讘旨职注执讬专 讗址讞址转, 讜职讗值讬谉 谞讜止讞执讬谉 讝侄讛 诇指讝侄讛 讘旨址讛植诇指讻指讛, 注植诇值讬讛侄诐 讛址讻旨指转讜旨讘 讗讜止诪值专: "讜旨诪执砖讈职驻旨指讟执讬诐 诇止讗 讬执讞职讬讜旨 讘旨指讛侄诐". 驻讬专讜砖 讗讬谉 谞讜讞讬谉 诪爪讚 讛诇讘 砖讘诇讘讘诐 专讜爪讬谉 讻诇 讗讞讚 诇住转讜专 讚讘专讬 讞讘讬专讜 注诇讬讛诐 谞讗诪专 (讬讞讝拽讗诇 讻, 讻讛) '诪执砖讈职驻旨指讟执讬诐 诇止讗 讬执讞职讬讜旨 讘旨指讛侄诐' 讜讛讟注诐 讻讬 诇讬诪讜讚 讛转讜专讛 谞拽专讗 讟讜止讘 讚讻转讬讘 (诪砖诇讬 讚, 讘) '讻执旨讬 诇侄拽址讞 讟讜止讘 谞指转址转执旨讬 诇指讻侄诐' 讜砖谞讬 诪讬谞讬 诇讬诪讜讚 砖讛诐 诪砖谞讛 讜讙诪专讗 讚讛讬讬谞讜 讙专住讛 讜住讘专讛 讜讻诇 讗讞讚 谞拽专讗 讟讜止讘, 讜讘' 驻注诪讬诐 讟讜止讘 [17] 讛讜讗 讚旨址诇 [34], 专诪讝 砖讗诐 讬讛讬讜 讘' 诇讬诪讜讚讬诐 讗诇讜 讘讬讞讬讚 讛讜讗 诇讬诪讜讚 讚旨址诇, 讗讘诇 讗诐 讬讛讬讜 讘砖谞讬 讞讘专讬诐 讬讛讬讛 讛诇讬诪讜讚 讗爪诇诐 诪住驻专 讞指讻指诐 [68] 讜诪住驻专 讞址讬旨执讬诐 [68] 讻讬 讘' 驻注诪讬诐 , 讚旨址诇 注讜诇讛 讞址讬旨执讬诐, 讜诇讻谉 讗诐 砖谞讬诐 讗诇讜 讗讬谉 谞讜讞讬谉 讝讛 诇讝讛 讗讬谉 诇讛诐 讛转讞讘专讜转 讚旨址诇 注诐 讚旨址诇 诇讛砖诇讬诐 讗爪诇诐 诪住驻专 讞址讬旨执讬诐, 讜诇讻谉 注诇讬讛诐 讛讜讗 讗讜诪专 '讜旨诪执砖讈职驻旨指讟执讬诐 诇止讗 讬执讞职讬讜旨 讘旨指讛侄诐' 讜讝讛讜 砖谞讗诪专 (诪砖诇讬 讚, 讻讘) '讻执旨讬 讞址讬执旨讬诐 讛值诐 诇职诪止爪职讗值讬讛侄诐 讜旨诇职讻指诇 讘职旨砖指讉专讜止 诪址专职驻值旨讗' 讜讚专砖讜 专讝"诇 (注讬专讜讘讬谉 谞讙:) 诇诪讜爪讬讗讛诐 讘驻讛, 讜讛讬讬谞讜 讻讬 讛诇讜诪讚 讘讬讞讬讚讬 讗讬谞讜 诪讜爪讬讗 讗转 讛讚讘专讬诐 讘驻讬讜 讗讱 讛诇讜诪讚 注诐 讞讘讬专讜 诪讜讻专讞 诇讛讜爪讬讗 讛讚讘专讬诐 讘驻讬讜 讗讜 讛讜讗 讗讜 讞讘讬专讜 讜讘讻讛讗讬 讙讜谞讗 讬讛讬讛 谞砖诇诐 讗爪诇诐 诪住驻专 讞址讬旨执讬诐.
讘旨职砖讈值诐 讛' 谞址注植砖讉侄讛 讜职谞址爪职诇执讬讞址 诇职砖值讈诐 讬执讞讜旨讚 拽讜旨讚职砖指讈讗 讘职旨专执讬讱职 讛讜旨讗 讜旨砖职讈讻执讬谞职转值旨讬讛旨





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪砖讜诐 讚讗驻讻讬 诇讛讜. 讙讬讟讬谉 讻讞 注"讗 诪谞讞讜转 诇 注"讘:


砖诐 诪谞讬谉 砖诪砖转诪砖讬谉 讘讘转 拽讜诇讬. 注' 转讜讬"讟 驻讟"讝 诪"讝 讚讬讘诪讜转:





驻转讞 注讬谞讬诐

转讜住' 讚"讛 讛诇讜讞讜转 讜讻讜' 讜讗讻转讬 拽砖讛 砖讛专讬 讛转诐 诪讬讘注讬讗 讜讻讜' 讜讗诪讗讬 诇讗 驻砖讬讟 诪讛讻讗 注讻"诇. 讜谞专讗讛 讚诇讗 驻砖讬讟 诪讛讻讗 诪砖讜诐 讚讛讜讗 诪讬诪专讗 讜讗讬讛讜 讘注讬 诇诪驻砖讟 诪诪转谞讬转讬谉 讗讜 讘专讬转讗 讻诪"砖 讛转讜住' 讘拽讚讜砖讬谉 讚祝 讻"讙. 讙讬诇讬讜谉. 诇拽讜讟讬 诪讛专"讗 驻诇讬祝 讻"讬. 讛诪拽讜诐 讘专讞诪讬讜 讬讗讬专 注讬谞讬谞讜 讘转讜专转讜 讜讬拽讬讬诐 讘谞讜 诪拽专讗 砖讻转讜讘 讻讬 讘讬 讬专讘讜 讬诪讬讱 讜讬讜住讬驻讜 诇讱 砖谞讜转 讞讬讬诐..

